കനത്ത മണ്ണിടിച്ചില് അഞ്ചല് തേവര്തോട്ടത്ത് നിരവധി കുടുംബങ്ങള് ഭീതിയില് അഞ്ചല് : സ്വകാര്യ വ്യക്തിയുടെ ഭൂമിയില് നിന്നുള്ള മണ്ണിടിച്ചില് മൂലം തടിക്കാട് തേവര്തോട്ടത്തിലെ നിരവധി കുടുംബങ്ങള് ഭീഷണിയിലായിരിക്കുകയാണ്. കഴിഞ്ഞ രണ്ടു ദിവസങ്ങളായി തോരാതെ പെയ്യുന്ന മഴയില് വീടുകളിലേക്ക് മണ്ണ് ഇടിച്ചില് ഉണ്ടായി. രണ്ടുവീടുകളുടെ ഒരു വശം മുഴുവന് മണ്ണ് ഇടിഞ്ഞുവീണ് മൂടിയിരിക്കുകയാണ്. മതിലും തകര്ന്നിട്ടുണ്ട്. തേവര്തോട്ടം സരോവരം വീട്ടില് ദിലീപ്, എസ്എസ് ഭവനില് ശാന്തകുമാരി എന്നിവരുടെ വീടുകളിലേക്കാണ് മണ്ണ് ഇടിഞ്ഞുവീണത്. അയല്വാസിയായ സുകുമാരന് എന്നയാളുടെ ഭൂമിയില് നിന്നുമാണ് മണ്ണ് ഇടിച്ചില് ഉണ്ടായിരിക്കുന്നത്. ഇവിടെ ഏതു സമയത്തും മണ്ണിടിച്ചില് ഉണ്ടാകുമെന്നും മണ്തിട്ട അപകടാവസ്ഥയിലാണന്നും എന്നും കാണിച്ചു ഇക്കഴിഞ്ഞ മേയ് മാസത്തില് ജില്ല കളക്ടര്, അടക്കമുള്ള അധികാരികള്ക്ക് വീട്ടുകാര് പരാതി നല്കിയിരുന്നു. എന്നാല് പരാതി ലഭിച്ചു ആറുമാസം കഴിയുമ്ബോഴും യാതൊരുവിധ നടപടിയും അധികൃതരുടെ ഭാഗത്ത് നിന്നും ഉണ്ടായില്ല. അധികൃതരുടെ ഭാഗത്ത് നിന്നും ഉണ്ടായ ഗുരുതര വീഴ്ചയാണ് ഇപ്പോഴത്തെ ഈ മണ്ണ് ഇടിച്ചില് ഉണ്ടാകുനുള്ള കാരണമെന്നും ഇനിയെങ്കിലും തങ്ങളുടെ ജീവന് സംരക്ഷണം നല്കാനുള്ള നടപടി സ്വീകരിക്കണം എന്നും വീട്ടുകാര് പറയുന്നു. വിവരമറിഞ്ഞു വില്ലേജ് ഓഫീസറുടെ നേതൃത്വത്തിലുള്ള റവന്യു സംഘം സ്ഥലത്ത് എത്തി പരിശോധനകള് നടത്തി. ഇനിയും മണ്ണിടിച്ചില് ഉണ്ടാകാനുള്ള സാധ്യത മുന്നില് കണ്ടു വേഗത്തില് നടപടി സ്വീകരിക്കുമെന്ന പ്രതീക്ഷയിലാണ് ഇവിടെയുള്ള കുടുംബങ്ങള്